o 
CAN NEWYDD 


DDULL Y FFASIYNAU. 


Yng negehyd ar modd y maey tylodion 
ai hymgais i ddilyn ar ol y 
mawrion yn eu gwisg- 
iadau coeg falchiaidd. 


—— 


Ar don “ Robin yn Swil.” 








Gyfeillion hawddgara' dewch yma da chwi, 
I wrando Cân newydd yn ufydd gen i; 

Ar ddull y ffasiynau, a welir trwy'r wlad; 
Fel cododd hen falchder, yn amser fy Nhad. 


Ymwrolwn i gyd, yn llon heb un llid, 
Gael gyru hên falchder ar fyrder o'r byd. 


Dylynau'r tylodion y mawrion mewn dull, 
Ai Cegau mor Flewog afrywiog a hull; 

Fel Cydyn Bwch Gafar sy'n pori ar Graig: 
Mae ei gêg yn rhy aflan roi cysan i'w Wraig. 


Ymwrolwn i gyd, &c. 


Peth cas i'w Merch gylchog, Ceg Flewog sy'n waeth, 
Wrth yfêd cwrw, te, coffi, neu laeth; a A 


A bwyta y bwydydd fo'n deneu neu'n dew; 
. Chwi ellwch fy nghredu, mae'n glyny'n y Blew. 


Ymwrolwn i gyd, &c. 

Os gwelir Boneddwr a Guard ar ei Eb - 
Cewch glywed mawr ddwndwr a chynwr y rhest; 
Rhont Sylltau mewn ffeiriau am Guards fo'n werth 
A rheini'n brês melyn, heb ronyno aur: [tair; 


 Ymwrolwn i gyd, &c. 


Er cymaint Bregethir gaol balchder i lawr, 

Fe ei gwelir mor wyched gan ferched yn awr; 
Fasiynau fo'n Llundain mewn mawredd a. bri: . 
Ymdaena trwy Gymru ymhen dau-ddydd neu dri. 


Ymwrolwn i gyd, &c. 


Ymgodi mae balchder bob dydd nol y llall, 

Pob gradd sydd yn ceisio am foddio y fall; 
Gwnaeth balchder yn foreu rhyw ddrygau lled fawr; 
Angylion a dynodd o'r Nefoedd ilawr. 


' Ymwrolwn i gyd, &c. 


Y mae Gweinidogion rhai dewrion ar daith, 
Pregethant ar falchder yn nyfnder eu gwaith; 
Er hyny mae gwragedd ai plant ar un pryd, 
Yn myn'd i'r Addoldy 'n llawn balchderi gyd. 


Ymwrolwn i gyd, &c. 


Mi welais ddwy lodes mor heini ar hynt, 

Ai peisiau'n llawn Cylchau ai penau'n y gwynt; 
Ai Bonnets Cool Boxes, a» Vales ganddynt hwy: 
Wrth redeg yn rhywfodd, fe syrthiodd y ddwy, 


Ymwrolwn i gyd, &c 


- 

Pwy redodd yn heinì î godi rhai hyn. 

Ond mab i Wil Efan o berllan y bryn; 

Ac yntau'r fiŷn Uintwi yn'chwerthînyn lân, 

Gan ddweydmewn digrifwch, nawr prynwch y gân. 
Ymwrolwn i gyd, &c. 


Wel bellach terfynaf, gobeithiaf yn fawr, 
Y gwelir ar fyrder hen falchder ar lawr; 
A phawb-yn myn'd heibio, gan gìlio ffordd draw, 
Gael peidio a'i godi, na rhoddi help llaw. 
O! cyd-neswch yn mlaen, yn fawrion a mân, 
I bryni'n galonog, gwerth Ceiniog iwr gan, 











CAN 


YR ADERYN PUR. 





O'r Deryn pur a'i aden las, 
Bydd imi yn wâs difurgar; 

O brysur brwsia, dos at ferch, 
Lle rhoes fy serch mor gynar. 


Dos ti ati a dywed wrthi, 
Fy mod i yn wylo'r dw'r yn eli, 

Fy mod i yn eiled am gael ei gweled, . 
Ac o'i chariad yn ffaelu a chered. 


O! Duw faddeuo i hardd ei llun 
Am boeni dyn mor galed; 

Pan ow'n i yn hoenus iawn fy hwyl 
Ar ddiwrnod gwyl yn rhodio. 


Canfum y fenyw lana 'roed 

Ar ei hysgawn droed yn wago; 7 
A phan ei gwelais, yn syn fi sefais, 

Ac yn fy nghalon yno dywedais: 


Dacw'r ddynes lana” yn y deyrnas, 

Mae ei gwedd yn harddu oll o'i chwmpas, 
Ni fynswn gredu un dyn byw 

Nad oedd hi yn rhyw angyles. 


